Izglītība

Jēkabpils novadā darbojas pirmsskolas, vispārējās, profesionālās ievirzes un interešu izglītības iestādes.

Ar 31.08.2022. tika reorganizētas Mežāres pamatskola, Atašienes vidusskola, Vīpes pamatskola, pievienojot Sūnu pamatskolai. Tika izveidota viena izglītības iestāde - Sūnu pamatskola ar izglītības programmu realizācijas vietām Mežārē, Atašienē un Vīpē. Ar 31.08.2022.tika reorganizēta Variešu sākumskola, pievienojot Krustpils pamatskolai. Tika izveidota viena izglītības iestāde – Krustpils pamatskola ar izglītības programmu realizācijas vietu Variešos.

2021./2022. mācību gadā Jēkabpils novada vispārizglītojošās un pirmsskolas izglītības iestādes apmeklēja 6182 izglītojamie.

2021./2022.mācību gadā **3.klases** valsts diagnosticējošos darbus (mācībvalodā, matemātikā, valsts valodā) kārtoja 390 izglītojamie. Latviešu valodas rezultāti – vidējais rādītājs valstī – 58.47 %, Jēkabpils novadā – 70.49 %. Matemātikā valstī – 64.15%,Jēkabpils novadā – 62,55%.

Diagnosticējošos darbus **6.klasē** kārtoja 357 izglītojamie. Latviešu valodas rezultāti – vidējais rādītājs valstī – 65,55%, Jēkabpils novadā – 66,51%. Matemātikā valstī – 58.32%, Jēkabpils novadā – 50.74%. Dabaszinībās valstī – 52,1%, Jēkabpils novadā – 48.7%.

**9.klasē** eksāmenus kārtoja 379 izglītojamie.

Latviešu valodas rezultāti – vidējais rādītājs valstī – 65,49%, Jēkabpils novadā – 65,19%

Matemātikas eksāmena vidējie rādītāji valstī – 51,54%, Jēkabpils novadā – 50,06%

Latvijas vēsturē – valstī 61,61%,Jēkabpils novadā – 60,09%.

Angļu valodas eksāmenu kārtoja – 265 skolēni, vidējie rādītāji valstī – 74,19%, Jēkabpils novadā – 75,87%.

Krievu valodas eksāmenu kārtoja – 113 skolēni, vidējie rādītāji valstī – 82,86 %, Jēkabpils novadā – 82,41%.

2022.gadā Jēkabpils novada skolās fiksēti 881 Centralizēto eksāmenu eksaminācijas fakti.

**Latviešu valodā** eksāmenu kārtoja – 273 skolēni, vidējie rādītāji valstī – 52,15%, novadā - 56,67%. (9 izglītības iestādes).

**Matemātikas** eksāmenu kārtoja 274 izglītojamie, vidējie rādītāji valstī – 37,6%, novadā – 35,06% (9 izglītības iestādes).

**Angļu valodas** eksāmenu kārtoja 236 izglītojamie, vidējie rādītāji valstī – 68,97%, novadā – 71,41% (9 izglītības iestādes).

**Krievu valodā** eksāmeni kārtoja 38 izglītojamie, vidējie rādītāji valstī – 77,31%, novadā – 74,64% (9 izglītības iestādes).

**Bioloģijas** eksāmenu kārtoja 25 izglītojamie, vidējie rādītāji valstī – 53,18 %, novadā – 57,83 % (5 izglītības iestādes – Aknīstes vidusskola, Jēkabpils 2. vidusskola, Jēkabpils 3. vidusskola, Jēkabpils Valsts ģimnāzija, Salas vidusskola).

**Fizikas** eksāmenu kārtoja 17 izglītojamie, vidējie rādītāji valstī – 55.74%, novadā – 54,82% (4 izglītības iestādes – Jēkabpils 2. vidusskola, Jēkabpils 3. vidusskola, Jēkabpils Valsts ģimnāzija, Viesītes vidusskola).

**Ķīmijas** eksāmenu kārtoja 11 izglītojamie, vidējie rādītāji valstī – 58,15 %, novadā 62,61% (2 izglītības iestādes – Jēkabpils Valsts ģimnāzija, Salas vidusskola).

**Latvijas un pasaules vēstures** eksāmenu kārtoja – 7 izglītojamie, vidējie rādītāji valstī – 64,78%, novadā 65,03% (3 izglītības iestādes – Jēkabpils 2. vidusskola, Jēkabpils 3. vidusskola, Jēkabpils Valsts ģimnāzija).

Pamatojoties uz Jēkabpils novada domes 12.05.2022. apstiprināto nolikumu „Jēkabpils novada bērnu un jauniešu vasaras brīvdienu nometņu organizēšanas konkursa nolikums”, 2022.gadā tika atbalstīti 6 saņemtie pieteikumi **vasaras brīvdienu nometņu organizēšanai**, katras nometnes rīkošanai piešķirot 1000 *euro*.

Kopā 2022.gadā budžetā šim mērķim tika atvēlēti 6000 *euro*.

Jēkabpils novada pašvaldības **sadarbības grupas bērnu tiesību aizsardzības jomā** 3 sanāksmēs skatīti 21 problēmjautājumi, kas saistīti ar bērnu tiesību ievērošanu ģimenēs un izglītības iestādēs. Sēdes sasauktas, pamatojoties uz Jēkabpils novada domes 24.03.2022. pieņemto lēmumu Nr.283 (protokols Nr.6, 102.§) “Par sadarbības grupu bērnu tiesību aizsardzības jomā”.

Jēkabpils novada dome 25.08.2022. pieņēma lēmumu Nr.801, (protokols Nr.19, 105.§) “Par izglītojamo ēdināšanu”, kura 3.punktā nolemts, ka no 2022.gada 1.septembra Jēkabpils novada pirmsskolas izglītības iestādēs un izglītojamajiem, kuri apmeklē Jēkabpils novada izglītības iestādes, kurās īsteno **pirmsskolas izglītības programmu ēdināšanas pakalpojuma** izmaksu segšanai noteikts 100% (100 procenti) pašvaldības budžeta līdzekļiem.

2022./2023. mācību gadam pašvaldībā tika saņemti 53 iesniegumi par **pašvaldības stipendijas** piešķiršanu un atbalstīti 31 (studentu stipendijas) un 1 (pedagoga stipendijas) iesniedzējs, piešķirot katram  studenta stipendiju 65 *euro* un pedagoga stipendija 300 *euro* mēnesī

Jēkabpils novada Izglītības pārvaldē izskatīti 25 iesniegumi par **interešu izglītības programmu licencēšanu** un izsniegtas 25 interešu izglītības programmu licences.

Jēkabpils novada Izglītības pārvaldes **struktūrvienība Jēkabpils Tālākizglītības un informācijas tehnoloģiju centrs (TITC),** kas veic formālas un neformālas izglītības programmas īstenošanu pieaugušajiem. 2022.gadā centrs realizēja 21 dažāda ilguma kvalifikācijas kursu un semināru programmas, kuras apmeklēja 1021 dalībnieki. Kursu un semināru apjoms 563 stundas.

Jēkabpils novada Izglītības pārvaldes speciālisti – psihologi, logopēds un speciālais pedagogs sniedza 403 individuālās konsultācijas, nodarbības gan bērniem, gan vecākiem.

Izglītojamo izpētes veiktas 281 izglītojamam no Jēkabpils novada, gan no apkārtējiem novadiem – Madonas, Aizkraukles, Līvānu novadiem. Speciālisti (pēc izglītojamā izpētes) izsnieguši 281 atzinumu. Notikušas 63 Jēkabpils novada **pedagoģiski medicīniskās komisijas** sēdes (PMK), tajās izskatīti 117 izglītojamie, 12 –pirmsskolas izglītības vecuma bērni, 98 – pamatizglītības vecuma bērni, ilgstoši slimojošo izglītojamo izglītošana mājas ieteikts 7 bērniem.

“Multimodālās agrīnās intervences programmas STOP 4-7” intervences novadītas pirmsskolas izglītības iestādēs - “Kāpēcītis”, “Zvaniņš”, Ābelīte.”